Batalha de Shiloh

La batalha de Shiloh se debanèt dau 6 au 7 d'abriu de 1862 durant la Guèrra de Secession (1861-1865). Opausèt leis armadas unionista dei generaus Ulysses S. Grant e Don Carlos Buell ( òmes) ai tropas dei generaus confederats Albert S. Johnston e P. G. T Beauregard ( òmes). S'acabèt per una victòria nordista.

La batalha foguèt la consequéncia d'una temptativa sudista per s'opausar a la conquista de Tennessee per lo Nòrd. Un autre objectiu dei Confederats èra d'empedir leis Unionistas d'agantar Mississipí. Per aquò, lei Sudistas organizèron una ataca suspresa còntra lei fòrças de Grant avans l'arribada d'un important renfòrç menat per Buell. Lei Nordistas deguèron recular mai capitèron d'organizar una posicion defensiva sostenguda per plusors pèças d'artilhariá. Lo generau Johnston foguèt tuat durant aquelei combats e remplaçat per Beauregard. Aqueu darrier organizèt una ofensiva novèla mai Grant mantenguèt sa posicion. Lo 7, l'arribada dei tropas de Buell obliguèt lei Confederats d'ordonar la retirada vèrs lo sud. Espaventats per sei pèrdas, lei Nordistas assaièron pas de lei perseguir.

Lei pèrdas dau combat foguèron considerablas amb la neutralizacion de  soudats nordistas (au mens  tuats) e de  combatents sudistas (au mens  mòrts). La batalha de Shiloh foguèt ansin la batalha pus saunosa de l'istòria estatsunidencas fins a la batalha de Gettysburg en abriu de 1863. Jutjat responsable dau chaple, Grant foguèt relegat dins un comandament segondari onte demorèt durant quauquei mes.

 Liames intèrnes 

 Guèrra de Secession.

 Bibliografia 

 Nòtas e referéncias 

Categoria:Batalha de la Guèrra de Secession